U/21 Europamesterskabet i fodbold 2011

U/21 Europamesterskaberne 2011 i fodbold var det 18. i rækken af officielle europamesterskaber for U/21-fodboldlandshold, arrangeret af UEFA. Den 11. december 2008 annoncerede UEFA's eksekutivkomité, at man havde valgt Danmark og Dansk Boldspil-Union som vært for turneringen. Danmark blev valgt i konkurrence med Israel. Turneringen blev afholdt i perioden 11. juni 2011 – 25. juni 2011.

Spanien vandt finalen 2-0 over Schweiz på Aarhus Stadion. Det var tredje titel til Spanien, siden turneringen blev etableret i 1978.

Kvalifikation 
Lodtrækningen til kvalifikationskampene blev afholdt den 4. februar 2009 i Aarhus. Danmark (vært) kvalificerede sig automatisk til slutrunden. De resterende 52 lande blev placeret i ti grupper (otte grupper med fem hold, og to grupper af seks). Kvalifikationen startede den 27. marts 2009 og sluttede den 12. oktober 2010. Gruppevinderne og de fire bedste toere fra grupperne kvalificerede sig til playoff-kampe om de syv pladser i slutrunden.

OL-kvalifikation 
Turneringen fungerer samtidig som kvalifikation til OL 2012 i London. Fire OL-pladser er givet til UEFA, og ved EM-slutrunden skal der dystes om de tre af dem, da England automatisk er kvalificeret på grund af sit værtsskab.

England kvalificerede sig til EM-slutrunden, hvilket betyder, at hvis holdet kommer i semifinalen, vil de resterende tre hold i semifinalen være kvalificeret til OL. Kommer England ikke i semifinalen, vil der bliver spillet en kamp på Aalborg Stadion mellem taberne af semifinalerne for at afgøre, hvem der kvalificerer sig til OL-turneringen sammen med England og de to finalister.

Stadioner 
EM-turneringen bliver afholdt i Jylland, og fire stadioner er valgt som spillesteder. Gruppe A med Danmark spiller i Aarhus og Aalborg, grupper B spiller i Herning og Viborg. Åbningskampen og åbningsceremonien afholdes i Aalborg. Semifinalerne spilles i Herning og Viborg. Finalen spilles på NRGI Park i Aarhus.

Hold 

Holdene til slutrunden består af 23 spillere. Spillere skal være født 1. januar 1988 eller senere for at være spilleberettigede under turneringen. Man kan derfor under slutrunden opleve spillere på op til 23 år. Man er ikke udelukket fra at deltage i U-21 slutrunden, fordi man har spillet på A-landsholdet..

Dommere 

I april 2011 offentliggjorde UEFA listen over dommere, linjedommer og fjerdedommere, der skal i aktion ved slutrunden. Alle dommere er indrangeret som enten Premier Category 1-dommere eller Category 2-dommere, der henholdsvis er det næsthøjeste og tredjehøjeste niveau for internationale dommere. Alle dommerne er udpeget, fordi de vurderes til at være fremtidens topdommere. De er således alle mellem 31 og 38 år og opfylder derfor U-21 filosofien om at være turneringen for morgendagens stjerner.

Dommere

  Robert Schörgenhofer
  Paolo Tagliavento
  Marijo Strahonja
  Aleksandar Stavrev
  Milorad Mazic
  Markus Strömbergsson

Fjerdedommere

  Kenn Hansen
  Liran Liany

Seedning 
Efter endt kvalifikationsrunde blev seedninger offentliggjort af UEFA og DBU. Danmark er som vært automatisk i første seedningslag og i gruppe A. Tjekkiet kom også i første seedningslag, da de klarede sig igennem kvalifikationen bedst. I andet seedningslag findes Spanien og Island, der klarede sig næst- og tredjebedst i kvalifikationen. De resterende hold er England, Schweiz, Hviderusland og Ukraine, der alle er at finde i tredje seedningslag.

Gruppespil 
Lodtrækningen til gruppespillet blev foretaget i Aalborg den 9. november 2010. I gruppespillet er de otte deltagende hold opdelt i to grupper à fire hold. I hver gruppe spiller alle mod alle. Første- og andenpladsen i grupperne går videre til slutspillet.

Gruppe A 

Første runde

Anden runde

Tredje runde

Gruppe B 

Første runde

Anden runde

Tredje runde

Slutspil

Semi-finaler

OL-kvalifikationskamp 
Da England, der som vært er kvalificeret til Sommer-OL 2012, ikke nåede semifinalerne, vil denne kamp afgøre den sidste kvalifikationsplads til OL i 2012.

Finale

Topscorere 

5 mål
 Adrián

3 mål
 Admir Mehmedi

2 mål

 Bořek Dočkal
 Danny Welbeck

 Juan Manuel Mata
 Ander Herrera

 Andrei Voronkov

1 mål

 Maksim Skavysh
 Dzmitry Baha
 Yegor Filipenko
 Jeffrén
 Thiago
 Maksym Bilyi

 Christian Eriksen
 Nicolai Jørgensen
 Bashkim Kadrii
 Xherdan Shaqiri
 Innocent Emeghara
 Fabian Frei

 Frank Feltscher
 Jan Chramosta
 Tomáš Pekhart
 Hjörtur Valgardsson
 Birkir Bjarnason
 Kolbeinn

Eksterne henvisninger 

 UEFAs officielle U-21 side 
 Under21 Championships officielle hjemmeside

Referencer 

EM i fodbold
Fodbold i 2011